Kasper Diem / Helsinki

Moni autoilija on viime vuosina saattanut hieraista silmiään huomatessaan että katuverkosto on muutoksessa. Varsinkin monille katu-osuuksille ilmestyneet, autokaistoista erotetut usein punaiseksi maalatut kapeat kaistat ovat herättäneet ihmetystä. Mistä on kyse?

Näin sydäntalvella nämä uudet kaistaleet ovat kuitenkin paljasteneet hyödyllisyytensä – kyseessä kun on ei enempää eikä vähempää kuin kätevä lumen säilytyspaikka. Kokenut auraaja Saaresmaan Jukka kiittää innovaatiota.

”Ihmettelin totta puhuen aluksi itsekin että mitä nämä uudet kaistat nyt ovat olevinaan. Ajattelin että autojen kasvaessa kokoa on suorastaan typerää mennä kaventamaan ajoratoja.”

Saaresmaa näyttää kuitenkin jo tätä nykyä tyyväiseltä.

”Nyt olen kuitenkin työni puolesta saanut huomata miten käteviä nämä uudet kaistat ovat. Ennen kun aurasin lunta niin se valkoinen p**ka piti nimittäin aina kuljettaa johonkin pois melkein samantien. Nyt sen voi sen sijaan kätevästi kasata näille uusille kaistoille. Kiitos Helsingin kaupunki.”

Vaikka kaistat ovatkin siis mitä mainioimpia lumen säilytykseen, moni tielläliikkuja on tietenkin tämänkin jälkeen kyseenalaistanut kaistojen mielekkyyttä kesäisin kun lunta ei ole.

Kaistat ovat kuitenkin silloinkin osoittautuneet mitä mainioimmiksi pysähdyspaikoiksi jakeluajossa oleville pakettiautoille, sekä taksikuskeille jotka haluavat vähän huilata.